TOA แรงไม่ตก! ปิดเทรดวันแรกพุ่ง 35.42% วอลุ่มกระฉูด 1.26 หมื่นลบ.
TOA ปิดเทรดวันแรกเหนือจองกว่า 35.42% วอลุ่มกระฉูด 1.26 หมื่นล้านบาท โดยราคาหุ้นปิดตลาดวันนี้ที่ 32.50 บาท บวก 8.50 บาท หรือ 35.42% สูงสุด 33 บาท ต่ำสุด 28 บาท ราคาเปิดอยู่ที่ 28 บาท ด้วยมูลค่าซื้อขาย 1.26 หมื่นล้านบาท
10 ต.ค. 2560

ผู้สื่อข่าวรายงานว่า ราคาหุ้นบริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ปิดตลาดวันนี้ ราคาอยู่ที่ 32.50 บาท บวก 8.50 บาท หรือ 35.42% สูงสุด 33 บาท ต่ำสุด 28 บาท ราคาเปิดอยู่ที่ 28 บาท ด้วยมูลค่าซื้อขาย 1.26 หมื่นล้านบาท ขณะที่ดัชนีตลาดหุ้นไทยโดยรวมบวก 0.87% ทั้งนี้ TOA เข้าซื้อขายในวันนี้ (10 ต.ค.) เป็นวันแรก โดยมีราคา IPO ที่ 24 บาท